કોર્પોરેશનના હેરિટેજ સેલ માટેના આશરે રૂ. દોઢ કરોડના ખર્ટે સેપ્ટ દ્વારા તૈયાર કરાયેલા ડોઝિયરને યુનેસ્કોએ વિધિવત્ સ્વીકારી લીધું છે. ગત તા. ૨૮ જાન્યુઆરી, ૨૦૧૬એ કેન્દ્ર સરકારે અમદાવાદનું હેરિટેજ સિટી માટે યુનેસ્કોમાં દાવેદાર તરીકે નામ પાઠવ્યા બાદથી અમદાવાદીઓ હેરિટેજ સિટીનો દરજ્જો મેળવવા આતુર બન્યા છે. પરંતુ અમદાવાદ સમક્ષ પડકારોનો પાર નથી. શહેરનાં હેરિટેજ સ્થળોની આસપાસ દબાણોનો રાફડો છે, તેમ છતાં કોર્પોરેશન આ દબાણોને ખસેડવા માગતું નથી. આ માટે તંત્ર હાસ્યાસ્પદ રીતે હેરિટેજ સિટીને લગતી આવનારી ગાઇડલાઇનની રાહ જુએ છે એટલે કે મ્યુનિ. સત્તાવાળાઓ હરહંમેશાંની જેમ આગ લાગશે ત્યારે કૂવો ખોદશે.